CELEX: 32014R0758
Language: mt
Date: 2014-07-10 00:00:00
Title: Regolament ta' Implimentazzjoni tal-Kummissjoni (UE) Nru 758/2014 tal- 10 ta' Lulju 2014 dwar il-klassifikazzjoni ta' ċerti prodotti fin-Nomenklatura Magħquda

15.7.2014   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 207/4
               
            REGOLAMENT TA' IMPLIMENTAZZJONI TAL-KUMMISSJONI (UE) Nru 758/2014
      tal-10 ta' Lulju 2014
      dwar il-klassifikazzjoni ta' ċerti prodotti fin-Nomenklatura Magħquda
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (1), u b'mod partikolari l-Artikolu 9(1)(a) tiegħu,
      Billi:
      
                  (1)
               
               
                  Sabiex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-oġġetti msemmija fl-Anness ta' dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawn ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqha, jew li żżid kwalunkwe sottodiviżjoni magħha u li hija stabbilita b'dispożizzjonijiet speċifiċi tal-Unjoni, bl-għan tal-applikazzjoni ta' tariffi u miżuri oħra relatati mal-kummerċ tal-prodotti.
               
            
                  (3)
               
               
                  Skont dawn ir-regoli ġenerali, il-prodotti deskritti fil-kolonna (1) tat-tabella kif stabbilita fl-Anness għandhom jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta' dik it-tabella.
               
            
                  (4)
               
               
                  Huwa xieraq li jiġi stipulat li informazzjoni tariffarja vinkolanti maħruġa fir-rigward tal-prodotti koperti minn dan ir-Regolament li ma tikkonformax ma' dan ir-Regolament tista', għal ċertu perjodu, tibqa' tiġi invokata mid-detentur f'konformità mal-Artikolu 12(6) tar-Regolament tal-Kunsill (KEE) Nru 2913/92 (2). Dan il-perjodu għandu jkun ta' tliet xhur.
               
            
                  (5)
               
               
                  Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      Il-prodotti deskritti fil-kolonna (1) tat-tabella stabbilita fl-Anness huma kklassifikati fin-Nomenklatura Magħquda taħt il-kodiċi NM indikat fil-kolonna (2) ta' din it-tabella.
      Artikolu 2
      L-informazzjoni tariffarja vinkolanti li ma tikkonformax ma' dan ir-Regolament tista' tibqa' tiġi invokata skont l-Artikolu 12(6) tar-Regolament (KEE) Nru 2913/92 għal perjodu ta' tliet xhur mid-data tad-dħul fis-seħħ ta' dan ir-Regolament.
      Artikolu 3
      Dan ir-Regolament jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
      
         Dan ir-Regolament jorbot fl-intier tiegħu u japplika direttament fl-Istati Membri kollha.
         Magħmul fi Brussell, l-10 ta' Lulju 2014.
         
            
               Għall-Kummissjoni
            
            
               F'isem il-President,
            
            Algirdas ŠEMETA
            
               Membru tal-Kummissjoni
            
         
      
      
         (1)  ĠU L 256, 7.9.1987, p. 1.
      
         (2)  Ir-Regolament tal-Kunsill (KEE) Nru 2913/92 tat-12 ta' Ottubru 1992 li jwaqqaf il-Kodiċi Doganali tal-Komunità (ĠU L 302, 19.10.1992, p. 1).
      
         ANNESS
         
                     Deskrizzjoni tal-prodotti
                  
                  
                     Klassifikazzjoni
                     (Kodiċi NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     Prodott tond magħmul mis-silikon b'dijametru ta' madwar 10 sa 15 mm u għoli ta' madwar 3 mm. Il-prodott għandu inċiżjoni forma ta' salib fiċ-ċentru. M'għandu l-ebda komponenti mekkaniċi.
                     Il-prodott jintuża flimkien ma' tapp bil-kamin b'għatu. Huwa jitqiegħed ġewwa t-tapp bil-kamin u l-prodott kollhu jiġi invitat fuq għonq il-flixkun.
                     Il-prodott jipprevjeni lil sustanza semi-likwida pereżempju mayonnaise jew ketchup, toħroġ mill-flixkun meta dan tal-aħħar ikun imdawwar rasu 'l isfel. Meta l-għatu huwa miftuħ u l-flixkun jinqaleb ta' taħt fuq, is-sustanza toħroġ permezz tal-inċiżjoni forma ta' qalb jekk tiġi applikata forza manwali fuq il-flixkun.
                     Ara l-istampa (*)
                     
                  
                  
                     3926 90 97 
                  
                  
                     Il-klassifikazzjoni hija ddeterminata mir-regoli ġenerali 1 u 6 għall-interpretazzjoni tan-Nomenklatura Magħquda u mit-test tal-kodiċijiet tan-NM 3926 , 3926 90  u 3926 90 97 .
                     Peress li l-prodott ma jistax jaqdi l-funzjoni ta' tapp waħdu, iżda biss meta mqiegħed ġewwa it-tapp bil-kamin, jitqies bħala aċċessorju tat-tapp. Għaldaqstant, il-klassifikazzjoni taħt l-intestatura 3923  bħal tappijiet, għotjien, tappijiet tal-kamin u sokor ieħor hija eskluża.
                     Il-prodott imexxi s-sustanza semi-likwida fit-tapp tal-kamin iżda ma jkunx huwa stess li jikkontrolla l-apertura tal-ftuħ u tal-għeluq, u għalhekk ma jirregolax il-fluss ta' likwidu billi jiftaħ u jagħlaq l-apertura. Għaldaqstant, il-klassifikazzjoni taħt l-intestatura 8481  bħal tappijiet, għotjien, valvi u oġġetti simili oħra hija eskluża.
                     Billi l-materjal kostitwenti tal-prodott huwa plastik, għandu għalhekk jiġi kklassifikat taħt il-kodiċi NM 3926 90 97  bħala oġġetti oħrajn tal-plastik.
                  
               
            (*)  L-istampa għandha tintuża biss għal raġunijiet ta' informazzjoni.